|  |
| --- |
|  Pachet de informații |

Granturi Naționale de Cercetare - ARUT

$GNaC\_{2018}^{ARUT}$

PROIECTE DE CERCETARE PENTRU STIMULAREA TINERILOR CERCETĂTORI DIN CADRUL UNIVERSITĂȚILOR ARUT

ANEXE

Anexa 1 Cererea de finanțare

Anexa 2 Model Declarație pe proprie răspundere a Directorului de proiect

Anexa 3 Lista Domeniilor de Specializare Științificăor

Anexa 4 Criterii de selecție a evaluatorilor și Declarație de imparțialitate și confidențialitate

Anexa 5 Fișa de verificare a eligibilității

Anexa 6 Fișa de evaluare individuală și generală și instrucțiuni privind evaluarea

# Proiecte de cercetare pentru stimularea tinerilor cercetători din cadrul universităților ARUT

Identificator: $GnaC\_{2018}^{ARUT}$

## Scop:

Stimularea activității de cercetare realizată în cadrul Universităților ARUT printr-un program de cercetare propriu care se adresează cadrelor didactice și cercetătorilor din Universitățile ARUT.

Prin acest program fiecare Universitate va acorda câte un grant, pe fiecare domeniu de specializare științifică, în condițiile stabilite prin prezentul pachet de informații.

Domeniile de specializare științifică au fost identificate la nivelul fiecărei Universități în conformitate cu HG nr.158/2018 Anexa 1 privind aprobarea Nomenclatorului domeniilor și al specializărilor/programelor de studii universiatre și a structurii de învățământ superior pentru anul universitar 2018-2019. Domeniul de specializare științifică corespunde unui domeniu fundamental sau unei ramuri de știință sau unei sub-ramuri științifice care aparține unei ramuri de știință.

1. Obiective
* Creșterea capacității de cercetare a cadrelor didactice și a cercetătorilor din Universitățile ARUT;
* Dezvoltarea unui management de program și proiecte comun la nivelul ARUT;
* Dezvoltarea abilităților cadrelor didactice și a cercetătorilor de a conduce echipe și de a administra proiecte de cercetare;
* Identificarea unor abilități complementare pe tematici comune pentru dezvoltarea unor proiecte viitoare de parteneriate în cadrul ARUT.

## Rezultate estimate

Prin finanțarea acestui tip de proiecte se urmărește:

* Creșterea producției științifice prin publicarea în reviste indexate în WOS, prin cereri/obținerea de brevete aplicabile în economie;
* Creșterea capacității cadrelor didactice din Universitățile ARUT de a candida cu succes la programe/proiecte naționale și internaționale;
* Creșterea vizibilității la nivel internațional a Universităților ARUT prin creșterea numărului de participări la conferințe internaționale la care Universitățile ARUT pot să prezinte rezultatele cercetărilor sprijinite;
* Realizarea în comun a unor noi programe care să întărească capacitatea de conclucrare la nivel interdisciplinar și multidisciplinar pe domeniile științifice dezvoltate de Universităților ARUT.

## Condiții generale de participare

* Programul se adresează cadrelor didactice și cercetătorilor activi pe toată durata proiectului, în cadrul Universităților ARUT, încadrați pe perioadă determinată sau nedeterminată;
* Fiecare proiect este condus de un Director de proiect care are responsabilitatea principală pentru administrarea și realizarea proiectului;
* Echipa de proiect se constituie fără a pune restricții privind numărul, vârsta și gradul didactic. Singura condiție este de a fi cadru didactic, cercetător sau doctorand în Universitatea din care face parte și directorul de proiect. Echipa de cercetare trebuie să fie constituită din minim două persoane (inclusiv directorul de proiect) și obligatoriu să aibă și un doctorand.
* Coordonarea competiției $GnaC\_{2018}^{ARUT}$ se va realiza de o echipă operativă formată din reprezentanții Universitățolor ARUT, condusă de un responsabil de sistem stabilit la nivel ARUT. Fiecare Universitate își va stabili propria echipă care va asigura sprijinul logistic pentru managementul de program/proiecte aferent Universității respective.

## Criterii de eligibilitate

1. Directorul de proiect este cadru didactic cu gradul de asistent universitar/asistent de cercetare, șef de lucrări/lector universitar sau echivalent, cercetător științific sau cercetător științific gradul III, activ în cadrul unei Universități din cadrul ARUT pe toată durata contractului de finanțare, cu titlul de doctor obținut începând cu 1 ianuarie 2006 (se ia în considerație data la care a obținut diploma de doctor).Se verifică pe baza **Adeverinței** de la Serviciul personal al Universității la care activează, în care se specifică funcția de cadru didactic sau cercetător, departamentul și facultatea, și pe baza **Anexei 2** la Cererea de finanțare- Declarația pe propria răspundere a Directorului, documente care se încarcă în platformă. Se depun deodată cu Cererea de finanțare.
2. Fiecare propunere de proiect se va adresa în mod obligatoriu unui domeniu de specializare științifică din lista domeniilor de specialuzare științifică stabilite de Universitatea la care activează aplicantul. **Anexa 3** conține lista cu domeniile de specializare științifică stabilite de Universitate**.** O propunere care nu se adresează unui domeniu de specializare științifică conform cu **Anexa 3**, este declarată neeligibilă. Se verifică automat prin platforma electronică dacă aplicantul a selectat Universitatea și domeniul de specializare științifică aferent acesteia.
3. Se admite depunerea unei singure propuneri de proiect de către un director de proiect. În cazul în care sunt depuse mai multe propuneri de proiecte de către același director de proiect, acestea vor fi declarate neadmisibile. Se verifică automat prin platforma electronică după numele directorului de proiect.
4. La momentul depunerii aplicației directorul de proiect nu conduce în calitate de director/responsabil proiect/granturi/contracte de cercetare-dezvoltare obținute prin competiții naționale/internaționale Se verifică pe baza **Anexei 2** la Cererea de finanțare - Declarație pe proprie răspundere a Directorului de proiect.
5. Directorul de proiect nu are/nu a avut un proiect finanțat la alte competiții interne de granturi lansate de Universitatea la care activează. Se verifica pe baza **Anexei 2** la Cererea de finanțare - Declarație pe proprie răspundere a Directorului de proiect și pe baza listelor proiectelor finanțate la competițiile de granturi interne ale Universității
6. Nu vor fi finanțate proiecte care au în vedere activități deja finanțate sau în curs de finanțare din alte surse. Se verifică pe baza **Anexei 2** la Cererea de finanțare - Declarație pe proprie răspundere a Directorului de proiect.
7. Directorul de proiect are obligația să se asigure că propunerea de proiect respectă normele prevăzute de Legea nr. 206/2004 privind buna conduită în cercetarea științifică, dezvoltarea tehnologică și inovare, cu modificările și completările ulterioare, precum și de alte reglementări legislative de etică specifice domeniului de cercetare a proiectului. De asemenea, în situația în care domeniul proiectului necesită obținerea de avize și acreditări specifice, directorul de proiect se va asigura de obținerea acestora anterior depunerii aplicației. Se verifică pe baza **Anexei 2** la Cererea de finanțare -Declarație pe proprie răspundere a Directorilui de Proiect. În funcție de specificul proiectului se vor prezenta la depunere avize și acreditări specifice.

## Durata

Durata unui proiect este de 14 luni. Se estimează că semnarea contractelor de finanțare se va realiza la 1 octombrie 2018.

## Buget

 Bugetul susținut de Universitatea Politehnica București în cadrul competiției, reprezintă echivalentul în lei a 170.000 Euro, asigurat integral din veniturile proprii ale Universității.

Bugetul maxim alocat sub formă de grant unui proiect este în valoare maximă de 45.000 - 46.000 lei fiecare ( echivalentul a 10.000 Euro).

1. Cheltuieli eligibile

8.1 Cheltuielile de logistică necesare derulării proiectului (tehnică de calcul, echipamente, dispozitive, utilaje, consumabile de laborator, cheltuieli cu materiale, cheltuieli pentru diseminare, informare - documentare, acces la infrastructura de cercetare etc.) vor reprezenta min. 50% din valoarea proiectului.

8.2 Cheltuielile de deplasare în țară sau în străinătate ale membrilor echipei de cercetare în vederea participării la conferințe/ manifestări științifice de prestigiu, la stagii de documentare sau cercetare din domeniul proiectului ( taxă de participare, transport, cazare, diurnă).

Pe parcursul proiectului se pot face realocări între cele două categorii de cheltuieli în limita a 20% din bugetul total al proiectului, fără o aprobare prealabilă, cu încadrarea în bugetul total al proiectului și fără a diminua procentul de 50% destinat cheltuielilor de logistică.

Nu sunt eligibile cheltuielile de personal.

Nu sunt eligibile cheltuielile de regie.

Nu sunt eligibile cheltuielile privind plata de servicii către terți, cu excepția celor legate de asistență tehnică, punere în funcțiune, upgradare, dacă acestea nu sunt prevăzute în contractul de furnizare al echipamentelor.

## Egalitatea de șanse

Egalitatea de șanse, precum și egalitatea de gen, va fi asigurată pentru toți participanții. Aplicanții trebuie să ia toate măsurile pentru promovarea egalității de sanse între bărbați și femei în scrierea și implementarea cererii de finanțare și a proiectului. Acestea trebuie să vizeze, în măsura în care este posibil, un echilibru între femei și bărbați pentru toate posturile prevăzute în cererea de finanțare sau proiect.

## Propunerea de proiect

Depunerea propunerilor de proiecte se face într-o singură etapă, utilizîndu-se platforma de depunere online Easy Chair ARUTla adresa: <https://easychair.org/conferences/?conf=gnac2018>. Depunerea unei propuneri de proiect se face obligatoriu dintr-un cont creat de Directorul de proiect (datele de identificare pentru crearea unui cont în platformă trebuie să fie cele ale Directorului de proiect). Redactarea propunerii de proiect se face în limba română.

Directorul de proiect încarcă în platformă următoarele date și documente:

**Secțiunea A** care conține următoarele informații și documente:

Se completează on-line:

1. Titlul și acronimul proiectului
2. Cuvinte cheie; Rezumatul proiectului
3. domeniu de specializare științifică la care se adresează proiectul și sub-domeniul, dacă aceasta este configurat, conform **Anexei 3**
4. Numele și prenumele Directorului de proiect și titlul didactic și/sau științific
5. Universitatea, facultatea și departamentul/centrul de cercetare din care face parte Directorul de proiect
6. Datele de contact ale Directorului de proiect
7. Bugetul total solicitat

Se atașează ca documente suport în format pdf. concatenate într-un singur document:

1. Adeverință de la Serviciul personal în care se specifică calitatea de cadru didactic sau cercetător al Universității, departamentul și facultatea - scanată - document însoțitor al Cererii de finanțare
2. Echipa de proiect: componența echipei de cercetare și afilierea tuturor membrilor acesteia. Singura condiție pentru un membru al echipei de cercetare este de a fi cadru didactic, cercetător sau doctorand în Universitatea din care face parte directorul de proiect. Echipa de cercetare trebuie să fie constituită din minim două persoane (inclusiv directorul de proiect). Este obligatoriu ca din echipa de proiect să facă parte cel puțin un doctorand. Cererile de finanțare trebuie să fie însoțite de acordul conducătorului de doctorat pentru doctoranzii nominalizați în echipa de proiect. Acordul trebuie să prezinte, de regulă, legătura dintre tema proiectului și cercetarea doctorală, și timpul de lucru alocat de doctorand pentru implementarea proiectului

|  |  |  |  |  |
| --- | --- | --- | --- | --- |
| **Nr.** **crt.** | **Nume și prenume** | **Titlul didactic și/sau științific** | **Universitatea** | **Facultatea** |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |

1. **Anexa 2** - Declarația pe proprie răspundere a Directorului de proiect – scanată – document însoțitor al Cererii de finanțare și, dacă este cazul, avize și acreditări specifice, scanate

**Secțiunea B** (maxim 1 pagină) în care sunt prezentate realizările științifice ale directorului de proiect, care ilustrează capacitatea sa de a conduce în mod independent un proiect de cercetare și evidențiază modul în care aceste realizări se raportează la propunerea de proiect. Se atașează ca document pdf.

**Secțiunea C** - ( max. 4 pagini se încarcă ca document pdf. separat) conține obligatoriu următoarele subsecțiuni:

C1. *Relevanța științifică*. Se va motiva alegerea temei proiectului prin încadrarea problemei abordate în contextul științific actual. Vor fi evidențiate: importanța tematicii din punct de vedere științific, tehnologic, socio-economic sau cultural; elementele de dificultate ale problemei; analiza stadiului actual al cunoașterii corelat cu tematica proiectului.

C2. *Obiective/Activitățile proiectului.* Vor fi prezentate: obiectivele concrete ale proiectului și activitățile acestuia; elementele de noutate și originalitate pe care implementarea proiectului le-ar aduce domeniului, raportat la stadiul actual al cunoașterii.

C3. *Rezultate* și *Impact.* Se vor evidenția rezultatele preconizate cum ar fi: numărul de aplicații depuse pentru alte proiecte de cercetare pe parcursul derulării proiectului, realizarea unor modele, scheme, metode noi sau îmbunătățite, obligatoriu publicarea unui articol științific pe tematica proiectului și de asemenea, aspectele legate de impactul estimat al proiectului în contextul domeniului științific, evidențiindu-se: potențialul de a influența domeniul științific prin noi concepte sau abordări și/sau prin deschiderea unor noi direcții de cercetare; impactul potențial al proiectului în mediul științific, social, economic sau cultural; eventualele direcții aplicative ce vor fi explorate în cadrul proiectului; interdisciplinaritatea.

C4. *Metodologie.* Se vor evidenția: metodelor și instrumentelor de cercetare, prin raportare la cele mai noi abordări în domeniul temei, precum și modul în care acestea vor fi integrate; un plan de lucru, în care sunt eșalonate în timp activitățile propuse, fiind descrise modul de organizare și planificare al proiectului în raport cu obiectivele propuse. Va fi detaliat rolul fiecărui membru al echipei de cercetare în proiect. Se va prezenta metodologia cercetării, precizându-se, pe cât posibil, anumite ținte intermediare cheie. Vor fi evidențiate eventualele riscuri sle cercetării și modalitățile prin care aceste riscuri ar urma să fie înlăturate. Vor fi descrise livrabile asumate.

 C5. *Resurse și buget*

Cheltuielile prevăzute în buget vor fi detaliate ținînd cont de scopul proiectului, obiectivele și activitățile asumate. În acest sens se va descrie baza materială existentă, cheltuielile cu logistica asumate trebuie justificare și corelate cu obiectivele proiectului și cu baza materială existentă.

|  |  |
| --- | --- |
| Capitol de buget  | Suma (lei)  |
| Logistică  |   |
| Deplasări\*  |   |
| TOTAL  |   |

\*La capitolul deplasări vor fi menționate conferințele internaționale/naționale la care se dorește participarea.

C6. *Bibliografie*

1. Procesul de derulare a competiției
* Propunerile de proiect se vor depune exclusiv online de către directorul de proiect, pe platforma EasyChair, conform calendarului competiției.
* Depunerea propunerilor de proiecte se face într-o singură etapă, utilizîndu-se platforma de depunere online Easy Chair ARUT. Depunerea unei propuneri de proiect se face obligatoriu dintr-un cont creat de Directorul de proiect (datele de identificare pentru crearea unui cont în platformă trebuie să fie cele ale Directorului de proiect). Redactarea propunerii de proiect se face în limba română.
* Directorul de proiect încarcă în platformă datele și și documente aferente propunerii de proiect în conformitate cu cele specificate la cap. 10, utilizînd „ Îndrumarul de depunere a propunerii de proiect”, care face parte din pachetul cu documente al Competiției $GnaC\_{2018}^{ARUT}$

## Procesul de evaluare

## **Verificarea eligibilității**

Propunerile de proiecte primite sunt verificate de către personalul echipei de management desemnată de fiecare Universitate din cadrul ARUT, pentru a se asigura că sunt îndeplinite toate criteriile de conformitate și eligibilitate cu respectarea confidențialității informațiilor cuprinse în secțiunile B și C.

Se va verifica îndeplinirea tuturor criteriilor de conformitate și eligibilitate, completînd pentru fiecare propunere de proiectLista de verificare a criteriilor de conformitate și eligibilitate - **Anexa 5 la** Pachetul de informații

* Lista cu propunerile de proiecte eligibile/neeligibile va fi afișată pe pagina web a competiției ARUT și a Universităților ARUT la termenul precizat în Calendarul competiției.
* Eventualele contestații privind eligibilitatea se vor depune de către directorul de proiect la adresa de e-mail dana.gheorghe@upb.ro pentru Universitatea Politehnică București, în termen de 3 zile lucrătoare de la data afișării rezultatelor privind eligibilitatea.
* Lista finală cu proiectele declarate eligibile/neeligibile se va afișa pe pagina web a competiției a fiecărei Universități ARUT și pe pagina ARUT, la termenul precizat în calendarul competiției.

Dacă pe parcursul sau după finalizarea fazei de evaluare se constată nerespectarea vreunuia dintre criteriile de eligibilitate, propunerea de proiect va fi declarată neeligibilă și va fi exclusă din competiție.

## **Evaluarea științifică**

Evaluarea propunerilor de proiecte se realizează într-o singură etapă.

Propunerile de proiecte declarate eligibile se evaluează în mod independent, on-line, de trei experți evaluatori. Experții, recunoscuți pe plan național, aparțin în principal universităților din cadrul Alianței Române a Universităților Tehnice, din alte universități și instituite de cercetare, și îndeplinesc criteriile de selecție prezentate în **Anexa nr. 4**  la prezentul Pachet de informații.

Fiecare Universitate din cadrul ARUT va realiza activitatea de evaluare științifică numai cu experți evaluatori de la alte Universități din cadrul ARUT, alte Universități sau institute de cercetare.

Experții evaluatori îndeplinesc criteriile de selecție prezentate în **Anexa 4 -** Criterii de selecție a evaluatorilor și Declarație de imparțialitate și confidențialitate din Pachetul de informații.

Fiecare expert evaluator își va declara în scris imparțialitatea și expertiza în domeniul proiectului ce urmează a fi evaluat prin completarea **Anexei 4.**

Evaluarea de către experți se realizează la nivelui fiecărui domeniu de specializare științifică, în sistem “blind” (numai prin accesul la secțiunea C, fără cunoașterea identității directorului de proiect și a membrilor echipei). În acest sens orice propunere de proiect care la secțiunea C conține elemente de identificare (nume, etc) va fi descalificată. Fiecare expert completează electronic o fișă de evaluare al cărui format este detaliat în **Anexa 6** la Pachetul de informații.

## **Instrucțiuni privind evaluarea**

|  |  |
| --- | --- |
| Criteriu  | Punctaj (minim 1, maxim 5)  |
| 1. Relevanța științifică  |  |
| 2. Obiective |  |
| 3. Rezutate și Impact  |  |
| 4. Metodologie  |  |
| 5. Resurse și buget  |  |

TOTAL 5 – 25 (minim 5, maxim 25)

|  |
| --- |
| *Pentru fiecare criteriu se vor acorda puncte astfel:****1 punct*** *propunerea nu răspunde criteriului sau i se adresează într-o manieră vagă****2 puncte*** *propunerea răspunde nesatisfăcător criteriului****3 puncte*** *propunerea răspunde satisfăcător criteriului, dar unele aspecte sunt incomplet adresate****4 puncte*** *propunere bună****5 puncte*** *propunerea se adresează excelent criteriului**Se poate puncta și cu jumătate de punct.* |

Pentru punctajul acordat fiecărui criteriu evaluatorul trebuie să formuleze un comentariu succint susținut de argumente științifice ( min. 200 caractere).

Media aritmetică între punctajele date de cei 3 evaluatori reprezintă punctajul final al proiectului.

O propunere de proiect pentru a fi selectată la finanțare trebui să obțină un punctaj mai mare sau egal cu 15 puncte.

## **Publicarea rezultatelor evaluării**

Pentru fiecare din domeniile de specializare științifică se fac listele pe Universități (numai pentru domeniile de specializare științifică stabilite de fiecare Universitate) cu propunerile de proiecte și punctajele finale obținute de fiecare dintre acestea. Aceste rezultate se afișează pe pagina web a ARUT și a fiecărei Universități ARUT. Listele vor fi ordonate descrescător după valoarea punctajului.

Directorii de proiecte vor primi notificarea cu adresa de e-mail specificată privind accesarea în platforma on-line Easy Chair a fișelor de evaluare privind rezultatul procesului de evaluare.

## **Contestații**

Se pot depune contestații de către directorii de proiect în termen de 5 zile lucrătoare după data publicării rezultatelor evaluării. Contestațiile pot avea ca obiect exclusiv viciile de procedură pe care aplicantul le consideră neconforme cu precizările din pachetul de informații. Contestațiile nu pot avea ca obiect comentariile la punctajele asociate criteriilor de evaluare. Contestațiile se pot transmite prin e-mail la adresa de email dana.gheorghe@upb.ro pentru Universitatea Politehnică București,

Publicarea rezultatelor finale se face după rezolvarea tuturor contestațiilor.

## **Rezultatele competiției**

Propunerile de proiecte sunt selectate la finanțare astfel: pe fiecare domeniu de specializare științifică se selectează de regulă, un proiect pe Universitate, cel mai bine clasat, respectiv cu punctajul cel mai mare. În situația în care pe un domeniu de specializare științifică eligibil pentru o Universitate nu s-a putut selecta nici un proiect ( nu s-a obținut un scor mai mare sau egal cu 15 puncte, sau nu s-au depus propuneri de proiecte), iar bugetul alocat competiției de Universitate, - calculat pentru un numar de proiecte egal cu domeniile de specializare științifică -, permite selectarea încă unui alt proiect, de pe un alt domeniu de specializare științifică eligibil pentru Universitatea respectivă, se poate selecta pentru finanțare proiectul care a obținut punctajul cel mai mare dintre proiectele eligibile neselectate.

 În situația cînd sunt punctaje egale acordate proiectelor cu punctajul cel mai mare, pe același domeniu de specializare științifică, la aceeași Universitate, departajarea se realizează după sub-punctajul total obținut pentru criteriile obiective, rezultate și impact, metodologie. Dacă egalitatea se menține, departajarea se face în ordine după punctajul obținut la criteriul obiective, apoi rezultate și impact, apoi metodologie. Dacă totuși departajarea nu se va putea realiza după aplicarea acestor reguli, sau această situație se repetă pentru mai multe domenii de specializare științifică eligibile, rămâne la nivelul fiecărei Universități să stabilească dacă se pot finanța toate aceste proiecte sau nu.

1. **Calendarul competiției**

|  |  |
| --- | --- |
| Lansarea documentației competiției |  15 Mai 2018 |
| Perioada de consultare a documentelor competiției |  15 Mai 2018 - 22 Mai 2018 |
| Publicarea documentației competiției după consultare |  24 Mai 2018 |
| Intervalul de depunere a propunerilor de proiecte |  ~~24 Mai - 20 Iunie 2018~~  24 Mai - 20 Iulie 2018 |
| Publicarea listei cu propunerile de proiecte depuse  |  21 Iunie 2018  |
| Publicarea rezultatelor privind eligibilitatea |  28 Iunie |
| Termen limită de primire a contestațiilor |  4 Iulie 2018  |
| Publicarea rezultatelor finale privind eligibilitatea |  10 Iulie 2018 |
| Procesul de evaluare a proiectelor eligibile |  10 Iulie - 10 Septembrie 2018  |
| Publicarea rezultatelor evaluării |  10 Septembrie 2018 |
| Termen final de primire a contestațiilor |  14 Septembrie 2018 |
| Publicarea rezultatelor finale și a listei cu proiectele selectate pentru finanțare |  21 Septembrie 2018 |
| Încheierea contractelor de finanțare și începerea derulării proiectelor admise la finanțare | După data afișării listelor finale cu proiectele propuse pentru finanțare, estimăm intervalul de contractare 24Septembrie - 1 Octombrie și data începerii derulării proiectelor 1 Octombrie 2018. |

# Anexe

## Anexa 1. Cererea de finanțare

**CERERE DE FINANȚARE**

**Competiţia** $GNaC\_{2018}^{ARUT}$

*Documentul folosește caractere Times New Roman de 12 puncte și margini de cel puțin 2 cm (cu excepția tabelelor, figurilor sau a legendelor acestora).*

**A1. Titlul și acronimul proiectului; domeniu de specializare științifică**

|  |  |
| --- | --- |
| **1. Titlul proiectului** | maxim 100 de caractere |
| **2. Acronimul proiectului** |  |
| **3. Cuvinte cheie** | minim 2, maxim 5 |
| **4. Rezumatul proiectului** | maxim 500 de caractere |
| **5. Domeniul de specializare științifică a proiectului (se selectează din Anexa 3)** |  |
| **6. Sub-domeniul de specializare științifică (se selectează din Anexa 3, dacă este configurat)** |  |

**A2. Bugetul total solicitat**

|  |  |
| --- | --- |
| **Bugetul total (lei)** |  |

**B. Realizări științifice ale Directorului de proiect (maxim 1 pagină)**

*Dacă textul depășește 1 pagină se va evalua numai prima pagină.*

|  |
| --- |
|  |

**C.Descrierea proiectului de cercetare (maxim 4 pagini, inclusiv figuri, tabele și bibliografie)**

*Dacă textul depășește 4 pagini se vor evalua numai primele 4 pagini.*

**C1. Relevanța științifică**

|  |
| --- |
|  |

**C2. Obiective și activități**

|  |
| --- |
|  |

**C3. Rezultate și Impact**

|  |
| --- |
|  |

**C4. Metodologie**

|  |
| --- |
|  |

**C5. Resurse și buget**

|  |  |  |  |
| --- | --- | --- | --- |
| Capitol de buget (cheltuieli) | 2018(lei) | 2019(lei) | Total buget (lei) |
| Logistică |  |  |  |
| Deplasări\* |  |  |  |
| Total |  |  |  |

*\*) La capitolul deplasări se vor detalia concret conferințele internaționale/naționale la care se dorește participare.*

**C6. Bibliografie proiect (maxim 1 pagină)**

|  |
| --- |
|  |

## Anexa 2. Declarație pe proprie răspundere a Directorului de proiect

Subsemnatul/Subsemnata........................... (numele), în calitate de Director de proiect al propunerii de proiect …….. (titlul) declar pe proprie răspundere că nu am mai primit și că nu sunt în curs de finanțare activități propuse în actualul proiect la competiția $GnaC\_{2018}^{ARUT}$.

Declar pe proprie răspundere că la data depunerii aplicației la competiția $GnaC\_{2018}^{ARUT}$ nu conduc în calitate de director/responsabil proiect/granturi/contracte de cercetare-dezvoltare obținute prin competiții naționale/internaționale.

Declar pe proprie răspundere că nu am/nu am avut un proiect finanțat la alte competiții interne de granturi lansate de Universitatea din care fac parte.

Declar pe proprie răspundere că voi respecta normele prevăzute de Legea nr. 206/2004 privind buna conduită în cercetarea științifică, dezvoltarea tehnologică și inovare, cu modificările și completările ulterioare, precum și de alte reglementări legislative de etică specifice domeniului de cercetare a proiectului.

Declar pe proprie răspundere că am obținut titlul de doctor în anul......

Nume:

Semnătură:

Data:

## Anexa 3. Lista Domeniilor de Specializare Științifică

|  |  |
| --- | --- |
| **Ramura de ştiinţă (RS) conform HG nr. 158/2018** | **Domenii de Specializare Științifică** |
| **Matematică și științele naturii** |
| Matematică | Matematică și Fizică  |
| Fizică |
| Chimie şi inginerie chimică | Chimie și inginerie chimică  |
| **Științe inginerești** |
| Inginerie electrică, electronică şi telecomunicaţii | Inginerie electrică |
| Inginerie energetică |
| Inginerie electronică și telecomunicații |
| Ingineria transporturilor | Inginerie aerospațială |
| Ingineria transporturilor |
| Ingineria resurselor vegetale şi animale | Ingineria sistemelor biotehnice |
| Ingineria sistemelor, calculatoare şi tehnologia informaţiei | Ingineria sistemelor |
| Calculatoare, tehnologia informației  |
| Inginerie mecanică, mecatronică, inginerie industrială şi management | Inginerie mecanică |
| Inginerie industrială |
| Ingineria materialelor |
| Inginerie și management |
| **Ştiinţe sociale** |
| Ştiinţe economice | Științe sociale, economice, drept și științe ale educației  |
| **Ştiinţe umaniste şi arte** |
| Filologie | Filologie, Stiințe umaniste și arte  |
| **Ştiinţa Sportului şi Educaţiei Fizice** |
| Ştiinţa Sportului şi Educaţiei Fizice | Știința sportului și educației fizice, inginerie medicală |

## Anexa 4. Criterii de selecție a evaluatorilor și Declarație de imparțialitate și confidențialitate

## **Criterii de selecție a evaluatorilor**

Expertul evaluator este doctor în științe, având titlul de șef lucrări, conferențiar sau profesor.

Expertul evaluator face parte de regulă din personalul didactic al unei universități din cadrul Alianței Române a Universităților Tehnice, alte Universități sau Institute de cercetare, altele decât Universitatea la care a depus proiectul aplicantul.

Expertul evaluator selectează domeniile de specializare pentru care are competențe de evaluator științific conform cu Anexa 3.

## **Fișa evaluatorului științific**

**FIȘA EVALUATORULUI ȘTIINȚIFIC**

*Se vor completa max. 2 pagini pe modelul următor:*

**1. Nume:**

**2. Prenume:**

**3. Universitatea/ Institutul Național de CDI:**

**4. Facultatea:**

**5. Domeniul de specializare științifică (conform Anexei 3 a Pachetului de Informații):**

**6. Experienţa profesională:**

|  |  |  |
| --- | --- | --- |
| **Instituţia** | **Perioada** | **Funcţia** |
|  |  |  |
|  |  |  |

**7. Titluri știintifice:**

**Declar pe proprie răspundere că datele prezentate sunt în conformitate cu realitatea.**

Semnătura:

Data completării:

## **Declarație de imparțialitate și confidențialitate a evaluatorului științific**

**DECLARAȚIE DE IMPARȚIALITATE ȘI CONFIDENȚIALITATE**

 Subsemnatul/Subsemnata........................... (numele), declar că sunt de acord să particip la evaluarea propunerilor de proiecte depuse la competiția$ GnaC\_{2018}^{ARUT}$.

 Declar că sunt imparțial în ceea ce privește conținutul propunerii/propunerilor care mi-au fost trimise spre evaluare în cadrul competiției$ GnaC\_{2018}^{ARUT}$. Conform celor cunoscute de mine, nu există fapte sau circumstanțe, trecute sau prezente sau care pot apărea în viitorul apropiat, care ar putea pune la îndoială imparțialitatea mea în ceea ce privește conținutul propunerii/propunerilor care mi-au fost trimise spre evaluare. În cazul în care devine clar în timpul procesului de evaluare că astfel de relații există sau au fost inițiate, voi înceta imediat să particip la procesul de evaluare.

 Sunt de acord să nu dezvălui nici o informație sau documente ( "informații confidențiale") comunicate mie, aflate de mine sau dezvoltate de către mine în timpul sau ca urmare a procesului de evaluare, și sunt de acord ca acestea să fie utilizate exclusiv în scopul evaluării și să nu fie dezvăluite nici unei terțe părți.

Nume:

Semnătură:

Data:

## Anexa 5. Fișa de verificare a eligibilității

**FIŞA PENTRU VERIFICAREA ELIGIBILITĂȚII**

**Competiţia** $GnaC\_{2018}^{ARUT}$

Nume Verificator \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_

DATE DE IDENTIFICARE

|  |  |
| --- | --- |
| Codul proiectului: |  |
| Titlul proiectului: |  |
| Acronim: |  |
| Facultatea: |  |
| Ddomeniul de specializare științifică/subramura: |  |

|  |  |  |  |
| --- | --- | --- | --- |
| **CONFORMITATE** | **DA** | **NU** | **Observații** |
| 1. Cererea de finanţare a fost încărcată în platforma Easy Chair are toate câmpurile obligatorii completate și respectă modelul standard |  |  | Anexa 1 |
| 2. Aplicantul are datele de identificare și contact încărcate în platforma  |  |  |  |
| 3. Aplicantul a încărcat datele echipei de proiect |  |  |  |
| 4. Aplicantul a încărcat în platforma Easy Chair toate documentele însoţitoare solicitate conform cerinţelor şi modelelor precizate în Pachetul de informații (conținutul documentelor corespunde cerințelor, sunt semnate, ştampilate în termenul de valabilitate): |  |  |  |
|  Adeverința director de proiect |  |  |  |
|  Acord conducător de doctorat pentru doctoranzi |  |  |  |
|  Declaraţia pe proprie răspundere a Directorului de proiect |  |  | Anexa 2 |
|  Avize și acreditări specifice (dacă este cazul) |  |  |  |

|  |  |  |  |
| --- | --- | --- | --- |
| **ELIGIBILITATEA PROPUNERII DE PROIECT** | **DA** | **NU** | **Observații** |
| Directorul de proiect satisface criteriile de eligibilitate conform Pachetului de informații |  |  |  |
| Echipa de proiect satisface criteriile de eligibilitate conform Pachetului de informații |  |  |  |
| Domeniul de specializare științifică a propunerii se încadrează în ramurile de știință propuse de Universitatea din care face parte Directorul de proiect (conform Anexei 3) |  |  |  |
| Directorul de proiect a depus o singură Cerere de finanțare la competiția $GnaC\_{2018}^{ARUT}$ |  |  |  |
| Directorul de proiect nu are un proiect finanțat la competițiile interne lansate de Universitatea din care face parte  |  |  | Anexa 2 |
| Directorul de proiect nu conduce în calitate de director/responsabil proiecte/granturi/contracte de cercetare-dezvoltare obținute prin competiții naționale/internaționale. |  |  | Anexa 2 |
| Activităţile conținute în Cererea de finanțare nu sunt şi nu au fost finanţate din alte surse |  |  | Anexa 2 |
| Propunerea de proiect respectă normele prevăzute de Legea nr. 206/2004 privind buna conduită in cercetarea științifică, dezvoltarea tehnologică și inovare, cu modificările și completările ulterioare, precum și de alte reglementări legislative de etică specifice domeniului de cercetare al proiectului |  |  | Anexa 2 |
| Durata proiectului se încadrează în durata maximă permisă |  |  | CF |
| Valoarea finanţării solicitate se încadrează în limitele permise |  |  | CF |
| Directorul de proiect are competențe și lucrări în domeniu de specializare științifică la care se adresează proiectul |  |  | CF - Secțiunea B |

## Anexa 6. Fișa de evaluare individuală și generală

**FIŞA DE EVALUARE INDIVIDUALĂ**

**Competiţia** $GnaC\_{2018}^{ARUT}$

Nume Evaluator \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_

DATE DE IDENTIFICARE

|  |  |
| --- | --- |
| Codul proiectului: |  |
| Titlul proiectului: |  |
| Acronim: |  |
| Domeniul de specializare științifică: |  |
| Cuvinte cheie: | 1.2.3.4.5. |

|  |  |  |
| --- | --- | --- |
| **CRITERIU** | **SCOR** | **COMENTARII** |
| 1. Relevanța științifică  |  |  |
| 2. Obiective |  |  |
| 3. Rezultate și Impact  |  |  |
| 4. Metodologie  |  |  |
| 5. Resurse și buget  |  |  |
| **TOTAL** |  |  |

**FIŞA DE EVALUARE GENERALĂ**

**Competiţia** $GnaC\_{2018}^{ARUT}$

Data \_\_\_\_\_\_\_\_\_\_\_

DATE DE IDENTIFICARE

|  |  |
| --- | --- |
| Codul proiectului: |  |
| Titlul proiectului: |  |
| Acronim: |  |
| Facultatea: |  |
| Domeniul de specializare științifică: |  |
| Cuvinte cheie: | 1.2.3. |

|  |  |  |  |  |
| --- | --- | --- | --- | --- |
| **CRITERIU** | Evaluator1 | Evaluator2 | Evaluator3 | Scor final |
| 1. Relevanța științifică  |  |  |  |  |
| 2. Obiective |  |  |  |  |
| 3. Rezultate și Impact  |  |  |  |  |
| 4. Metodologie  |  |  |  |  |
| 5. Resurse și buget  |  |  |  |  |
| **TOTAL** |  |  |  |  |